Vydrica (Bratislava)

Vydrica (nem. Weidritz, niekedy aj Wödritz, maď. Vödric) je bývalá osada pod Bratislavským hradom v Starom Meste.

Vznikla najneskôr okolo roku 1360, pravdepodobne presťahovaním obyvateľov bývalej rovnomennej osady z dnešnej južnej Mlynskej doliny, pozri Vydrica (Mlynská dolina). Nová Vydrica bola pôvodne jednoulicová osada za bránou mestských hradieb (od 15. storočia podľa tejto osady nazývanou Vydrická brána). Bola to jedna zo štyroch mestských brán a vychádzala cez ňu stredoveká obchodná cesta.

Od 18. storočia do druhej svetovej vojny bola Vydrica s okolím známa prostitúciou. Prevažná väčšina domov Vydrice bola zbúraná okolo roku 1960 a okolo roku 1970 v súvislosti s výstavbou Mosta SNP, prebieha jej opätovné zastavanie.

 Pozri aj 
 Podhradie (Bratislava)
 Prídavkova ulica (zaniknutá)
 Medzierka (zaniknutá)
 Kálalova ulica
 Šťučia ulica

 Iné projekty 

 Externé odkazy 
 Článok na sme.sk

Kategória:Bratislava
Kategória:Dejiny Bratislavy
Kategória:Obce začlenené do Bratislavy